ఆంధ్రా క్రికెట్ జట్టు

ఆంధ్ర క్రికెట్ జట్టు దక్షిణ భారత రాష్ట్రమైన ఆంధ్రప్రదేశ్‌కు ప్రాతినిధ్యం వహిస్తున్న భారత దేశీయ క్రికెట్ జట్టు. జట్టుకి చెందిన ప్రధాన హోమ్ మైదానం విశాఖపట్నంలోని ACA-VDCA అంతర్జాతీయ క్రికెట్ స్టేడియం, కొన్ని హోమ్ మ్యాచ్‌లు అనంతపురం, కడపలో కూడా ఆడబడతాయి.   ఈ జట్టుకు తొలి కెప్టెన్‌గా సీకే నాయుడు వ్యవహరించారు.

అవలోకనం 
1951 నుండి మద్రాస్ క్రికెట్ అసోసియేషన్‌కు అనుబంధంగా నున్న గుంటూరు రిక్రియేషన్ క్లబ్  నుండి ఈ సంస్థ  మూలాలను గుర్తించవచ్చు. తదనంతరం ఆంధ్ర క్రికెట్ అసోసియేషన్ (ACA) 1953లో ఏర్పడింది.   సి.కె. నాయుడు ACA ఏర్పాటులో కీలకపాత్ర పోషించారు వీరే దాని వ్యవస్థాపక అధ్యక్షుడు.   

ఆంధ్ర జట్టు 1953–54 సీజన్‌లో తొలిసారిగా రంజీ ట్రోఫీలో పాల్గొంది. ఆ మ్యాచ్‌లో  కెప్టెన్‌గా వ్యవహరించిన నాయుడు జట్టుకు  తొలి అర్ధశతకం సాధించాడు.  ఆంధ్ర జట్టు 1961–62 మినహా ప్రతి రంజీ ట్రోఫీ సీజన్‌లో పోటీ చేసింది.  ఇది భారతదేశంలో సౌత్ జోన్ క్రికెట్ జట్టు జోన్ పరిధిలోకి వస్తుంది.

2019-20 సీజన్ తర్వాత ఆంధ్ర జట్టు 326 ఫస్ట్ క్లాస్ మ్యాచ్‌లు ఆడింది, ఇందులో 50 విజయాలు, 132 ఓటములు, 144 డ్రాలు ఉన్నాయి.  A క్రికెట్‌ జాబితాలో, ఆంధ్ర జట్టు 148 మ్యాచ్‌లు ఆడగా అందులో 49 విజయాలు, 97 ఓటములు  ఉండగా,  రెంటిలో ఫలితాలు రాలేదు. 

ఆంధ్ర జట్టు ఎప్పుడూ రంజీ ట్రోఫీ ఫైనల్‌లో పాల్గొనలేదు అందువలన ఇరానీ ట్రోఫీలో పాల్గొనే అవకాశం ఎప్పుడూ రాలేదు. 2007-08 సీజన్‌లో, MSK ప్రసాద్ సారథ్యంలోని ఆంధ్ర జట్టు, రంజీ ట్రోఫీ ఎలైట్ గ్రూప్‌లో ఆరింటిలో రెండు విజయాలు సాధించి, సెమీ-ఫైనల్‌కు దూరమైంది. . ఫిబ్రవరి 2018లో, వారు 2017–18 విజయ్ హజారే ట్రోఫీలో సెమీ-ఫైనల్‌కు చేరుకున్నారు. విజయ్ హజారే ట్రోఫీలో ఆంధ్ర జట్టు ఆ దశకు చేరుకోవడం ఇదే తొలిసారి.  2019-20లో ఆంధ్ర జట్టు రంజీ ట్రోఫీ క్వార్టర్-ఫైనల్‌కు చేరుకుంది, సౌరాష్ట్ర చేతిలో ఓడిపోయి, ట్రోఫీని గెలుచుకోలేకపోయింది.

ప్రముఖ ఆటగాళ్లు 
టెస్ట్ అరంగేట్రం చేసి మొదటిసారి ఆడిన సంవత్సరంతో పాటు భారతదేశం తరపున టెస్ట్ క్రికెట్ ఆడిన ఆంధ్ర ప్రదేశ్ ఆటగాళ్ళు:

 ఎం. ఎస్. కె. ప్రసాద్ (1999)
 హనుమ విహారి (2018)
 శ్రీకర్ భరత్ (2023)
ODI అరంగేట్రం చేసిన సంవత్సరంతో పాటు భారతదేశం తరపున ODI లలో ఆడినా కానీ టెస్ట్ క్రికెట్ ఆడని ఆంధ్ర ప్రదేశ్ ఆటగాళ్ళు :
 ఎలకా వేణుగోపాలరావు (2005)

మూలాలు

క్రికెట్ జట్లు
భారతదేశం లోని దేశీయ క్రికెట్ జట్లు
1953 స్థాపితాలు